# Sandra Barneda i Valls

Sandra Barneda i Valls (Barcelona, 4 d'octubre de 1975) és una escriptora, periodista i presentadora catalana, que ha treballat tant en ràdio com en televisió.

## Carrera professional

Llicenciada en Periodisme per la Facultat de Ciències de la comunicació de la Universitat Autònoma de Barcelona té, a més, una diplomatura de Teatre en el Col·legi de Teatre de Barcelona i és productora executiva de DrinkDreams Producciones, SL.
Ha treballat a Catalunya Ràdio, COM Ràdio, Ràdio 4, TVE Catalunya, Antena 3, Telemadrid, 8tv, TV3, La 2 i Telecinco a més de ser col·laboradora d'El Periódico de Catalunya i les revistes Elle i Zero.
Des de l'1 de maig de 2010 copresenta el programa La noria de Telecinco juntament amb Jordi González, en substitució de la també periodista Glòria Serra. Des del 8 d'abril de 2014 presenta el late night Hable con ellas (Telecinco), amb Beatriz Montañez, Yolanda Ramos, Natalia Millán i Alyson Rae.
Com a escriptora, l'any 2013 va publicar la novel·la Reír al viento, d'editorial Suma de Letras. I l'any 2020 es va proclamar finalista del Premi Planeta amb la novel·la Un océano para llegar a ti.

### Presentadora

Ha estat presentadora a:
* 1997-1998: Canal Teledeporte, de TVE
* "L'Informatiu Cap de Setmana", acompanyada per Francesc Cruanyes Zafra, de TVE Catalunya
* 1999-2000: "Informativo Fin de Semana", acompanyada per Pedro Piqueras, d'Antena 3
* "El Bus", programa de telerealitat d'Antena 3
* 2004: "Telenoticias-2", acompanyada per Germán Yanke, telenotícies de la cadena autonòmica Telemadrid
* 2004-2006: "Diario de la noche", acompanyada per Germán Yanke, telenotícies de la cadena autonòmica Telemadrid
* 2007: "Envasat al 8", acompanyada per Sergi Mas i Natza Farré, programa d'anàlisi de l'actualitat en clau d'humor de 8tv
* 2008: "Vacances Pagades", acompanyada per Jordi Amenós i Yolanda Ramos, programa d'entreteniment de TV3
* 2008: "Fábrica de ideas", programa sobre emprenedors de La 2
* 2009: "La 7ª silla", programa d'actualitat i debat de Telecinco
* 2009-2010: "De buena ley", programa de judicis de Telecinco
* 2010: "La noria", programa de Telecinco que copresentà juntament amb Jordi González.
* 2015: "Trencadís", programa de 8tv a Catalunya.
* 2016: " El Debate GH VIP 4", reallity-show de Telecinco

### Actriu

Ha fet d'actriu a:
* 2000: "Al salir de clase" - Begoña (1 episodi)
* 2001: "Compañeros" - professora de ball de Leo (1 episodi)
* 2002: "Javier ya no vive solo" - psicòloga (3 episodis)
* 2006: Locos por el sexo - locutora de televisió

## Llibres publicats

* Reír al viento (2013)
* La tierra de las mujeres (2014)
* Cómo construir una superheroína (2014)
* Hablarán de nosotras (2016)
* Las hijas del agua (2018)
* Un océano para llegar a ti (2020)

## Vida privada

El desembre de 2014 va reconèixer obertament la seva homosexualitat i la seva relació amb una altra dona davant d'una pregunta de l'actor José Corbacho al programa Hable con ellas. «A mi em costa molt parlar d'aquest tema. No crec en els 'lobbys', en les etiquetes; és més, n'estic farta. No crec en els prejudicis, crec en les persones. Estem parlant de l'amor perquè la condició sexual és privada, senyors i senyores, i només concerneix a dues persones», va afirmar. Aquesta declaració es va produir dos anys després que el diari El Mundo l'inclogués a una llista d'homosexuals influents, un fet del qual s'ha queixat en diverses ocasions.

## Referències

* ↑ Biografia, al web de Telecinco Arxivat 2010-03-24 a Wayback Machine. (castellà)
* ↑ Substitució de Glòria Serra a "La noria" (castellà)
* ↑ La nova cara de "La noria" Arxivat 2010-05-13 a Wayback Machine. (castellà)
* ↑ Castellví Roca, Albert «Cinc dones a les nits de Telecinco». Ara, 08-04-2014 [Consulta: 8 abril 2014].
* ↑ Per conèixer Sandra Barneda com la palma de la seva mà a El Periódico, per Ana Sánchez, 8 de maig del 2013
* ↑ 'Interviú' desnuda a la diosa del cine lésbico y saca el lado más erótico de la presentadora Sandra Barneda a Periodista Digital, 7 de maig de 2013 (castellà)
* ↑ ACN. «Eva García Sáenz de Urturi guanya el 69è Premi Planeta amb la novel·la ‘Aquitania'». [Consulta: 16 octubre 2020].
* ↑ «Article sobre l'entrevista a Sandra Barneda, al bloc de TeleMonegal». Arxivat de l'original el 2010-06-23. [Consulta: 16 maig 2010].
* ↑ L'anàlisi diària d'en Mas, a l'Avui
* ↑ Estrena del programa "La 7ª silla"
* ↑ Primer aniversari del programa "De buena ley" Arxivat 2010-06-30 a Wayback Machine. (castellà)
* ↑ La seva fitxa a IMDb (anglès)
* ↑ «Sandra Barneda por fin habla claro: "Mi pareja es una mujer". ¡Bravo!», Ambiente G, diciembre de 2014.
* ↑ «La de Toñi Moreno y María Casado y otras salidas del armario forzosas». Vanitatis, 19-09-2016.

## Enllaços externs

* Sandra Barneda i Valls - Lloc web oficial
* Entrevista a ACTV, el 15 de novembre de 2004 Arxivat 2011-11-01 a Wayback Machine. (castellà)